section_heading: Povijest sastava
paragraph_text: Osnivači sastava pod imenom Herman & The Hermits (1963.) bili su; Keith Hopwood (gitara, vokal), Karl Green (gitara, vokal), Alan Wrigley (bas-gitara, vokal), Steve Titterington (bubnjevi), i Peter Noone (vokal). Oni su svi bili izuzetno mladi, a Noone osobito, imao samo petnaest godina. Derek Leckenby (gitara, vokal) i Barry Whitwam (bubnjevi), sastavu su se priključili naknadno iz lokalne grupe The Wailers, Whitwam je zamijenio Titteringtona, a Leckenby je zamijenio Wrigleya na basu. Nakon ove promjene potpisali su ugovor s managerom i producentom Mickie Mostom i diskografskim kućama EMI records za Europu i MGM records za Sjedinjene Države.